"નાનપણમાં જ્યારે હું શાળામાં બાળગીત વાંચતો હતો ત્યારે તેમાં લખેલા શબ્દોને બદલીને મારી રીતે ગીત બનાવી દેતો હતો. તેને હું મારા ક્લાસમાં સંભળાવતો હતો. મારા શિક્ષકોએ આ અંગેની ફરીયાદ મારા પિતાને કરી પરંતુ મારા પિતાએ મારા આચાર્યને કહ્યું કે આદિત્ય જે કરે છે તે તેને કરવા દો. પિતાની આ વાતે મારી અંદર રહેલી કલાને પ્રોત્સાહન આપવાનું કામ કર્યું. ત્યાર બાદ મેં વિવિધ પ્લેટફોર્મ ઉપર મારી લખેલી કવિતાનું પઠન કરવાની શરૂઆત કરી દીધી."